# அக்டோபர் 12



## நிகழ்வுகள்
- கிமு 539 &ndash; பாரசீகத்தின் சைரசின் இராணுவம் பாலிலோனைப் பிடித்தது.
- 1492 &ndash; கிறித்தோபர் கொலம்பசும் அவரது குழுவினரும் கரிபியனில் பகாமாசை அடைந்தனர். அவர் கிழக்கிந்தியத் தீவுகளை அடைந்ததாக நினைத்தார்.
- 1582 &ndash; கிரெகொரியின் நாட்காட்டி அறிமுகப்படுத்தப்பட்டதை அடுத்து இத்தாலி, போலந்து, போர்த்துக்கல், ஸ்பெயின் ஆகிய நாடுகளில் புதிய நாட்காட்டியில் இவ்வாண்டின் இந்நாள் இடம்பெறவில்லை.
- 1654 &ndash; நெதர்லாந்தில் டெல்ஃப்ட் நகரில் இடம்பெற்ற குண்டுவெடிப்பில் நூற்றுக்கும் அதிகமானோர் கொல்லப்பட்டனர்.
- 1748 &ndash; பிரித்தானிய, எசுப்பானியக் கடற்படையினர் அவானாவில் போரில் ஈடுபட்டன.
- 1785 &ndash; ரிச்சார்ட் ஜான்சன் என்பவர் தமிழ்நாட்டின் முதல் செய்திப்பத்திரிகையான *மதராசு கூரியர்* என்ற ஆங்கில வார இதழை வெளியிட்டார்.
- 1792 &ndash; கொலம்பசு நாள் முதல் தடவையாக நியூயார்க் நகரில் கொண்டாடப்பட்டது.
- 1798 &ndash; பிளம்மிய, லக்சம்பர்க் விவசாயிகள் பிரெஞ்சு ஆட்சிக்கு எதிராகக் கிளர்ச்சியில் ஈடுபட்டனர்.
- 1798 &ndash; இலங்கை பிரித்தானியாவின் அரச குடியேற்ற நாடாக அறிவிக்கப்பட்டது. பிரெடெரிக் நோர்த் ஆளுநராக நியமிக்கப்பட்டார்.
- 1822 &ndash; முதலாம் பேதுரு பிரேசில் பேரரசராக முடிசூடினார்.
- 1823 &ndash; சார்லசு மேகிண்டோச் தான் தயாரித்த முதலாவது மழையங்கியை விற்பனைக்கு விட்டார்.
- 1871 &ndash; பிரித்தானிய இந்தியா குற்றப் பரம்பரைச் சட்டத்தைக் கொண்டு வந்தது. இதன்படி 160 இற்கும் மேற்பட்ட உள்ளூர் குழுக்கள் 'குற்ற சமூகங்களாக' அறிவிக்கப்பட்டன. 1949 இல் இச்சட்டம் விலக்கப்பட்டது.
- 1901 &ndash; அமெரிக்க அரசுத்தலைவர் தியொடோர் ரோசவெல்ட் "செயலாட்சி மாளிகை" என்ற பெயரை வெள்ளை மாளிகை என அதிகாரபூர்வமாக மாற்றினார்.
- 1915 &ndash; முதலாம் உலகப் போர்: கூட்டுப்படைகளை பெல்ஜியத்தில் இருந்து தப்ப உதவியமைக்காக பிரித்தானியத் தாதி *எடித் கவெல்* என்பவர் செருமனியரால் சுட்டுக் கொல்லப்பட்டார்.
- 1918 &ndash; மினெசோட்டாவில் கிளம்பிய காட்டுத்தீயினால் 453 பேர் கொல்லப்பட்டனர்.
- 1944 &ndash; இரண்டாம் உலகப் போர்: ஏதென்சு நகரம் அச்சு நாடுகளின் பிடியில் இருந்து விடுவிக்கப்பட்டது.
- 1960 &ndash; சப்பான் சோசலிசக் கட்சித் தலைவர் இனசீரோ அசனூமா குத்திப் படுகொலை செய்யப்பட்டமை நேரடியாகத் தொலைக்காட்சியில் ஒளிபரப்பபட்டது.
- 1963 &ndash; சோவியத் ஒன்றியத்தில் 23 ஆண்டுகளாக சிறை வக்கப்பட்டிருந்த இயேசு சபை மதப்பரப்புனர் வால்டர் சிசெக் விடுதலை செய்யப்பட்டார்.
- 1964 &ndash; சோவியத் ஒன்றியம் வசுகோத் 1 விண்கலத்தை விண்ணுக்கு ஏவியது. இதுவே பல விண்வெளி வீரர்களை விண்ணுக்குக் கொண்டு சென்ற முதலாவது விண்கலமும், விண் உடைகள் இல்லாமல் விண்ணுக்குச் சென்ற முதலாவது விண்கலமும் ஆகும்..
- 1968 &ndash; எக்குவட்டோரியல் கினி எசுப்பானியாவிடம் இருந்து விடுதலை பெற்றது.
- 1970 &ndash; வியட்நாம் போர்: கிறித்துமசுக்கு முன்னதாக 40,000 அமெரிக்கப் படையினர் வெளியேறவிருப்பதாக அமெரிக்கத் தலைவர் ரிச்சர்ட் நிக்சன் அறிவித்தார்.
- 1971 &ndash; பாரசீகப் பேரரசின் 2,500 ஆம் ஆண்டு நிறைவு விழா கொண்டாடப்பட்டது.
- 1976 &ndash; மும்பையில் இருந்து சென்னை நோக்கிச் சென்ற இந்தியன் ஏர்லைன்சு விமானம் 171 மும்பை வானூர்தி நிலையத்தில் அவசரமாகத் தரையிறங்கும்போது வெடித்ததில், திரைப்பட நடிகை ராணி சந்திரா உட்பட அதில் பயணம் செய்த அனைத்து 95 பேரும் உயிரிழந்தனர்.
- 1984 &ndash; ஐரியக் குடியரசுப் படையினரின் குண்டுவெடிப்பில் இருந்து ஐக்கிய இராச்சியத்தின் பிரதமர் மார்கரெட் தாட்சர் காயமெதுவும் அடையாமல் உயிர் தப்பினார். குண்டுவெடிப்பில் ஐவர் கொல்லப்பட்டனர், 31 பேர் காயமடைந்தனர்.
- 1986 &ndash; மன்னார் அடம்பனில் விடுதலைப் புலிகள் தாக்குதல் நடத்தியதில் முதன் முதலாக சிங்கள இராணுவத்தினர் சிறைப்பிடிக்கப்பட்டனர். இத்தாக்குதலில் புலிகளின் தளபதிகளில் ஒருவரான லெப். கேணல் விக்டர் கொல்லப்பட்டார்.
- 1986 &ndash; ஐக்கிய இராச்சியத்தின் இரண்டாம் எலிசபெத், எடின்பரோ கோமகன், இளவரசர் பிலிப் ஆகியோர் சீனாவுக்குப் பயணம் மேற்கொண்டனர்
- 1992 &ndash; எகிப்தில் கெய்ரோ நகரில் 5.8 அளவு நிலநடுக்கம் ஏற்பட்டதில் 510 பேர் உயிரிழந்தனர்.
- 1993 &ndash; இந்தியாவின் தேசிய மனித உரிமை ஆணையம் அமைக்கப்பட்டது.
- 1994 &ndash; மெகல்லன் விண்ணுளவி வெள்ளியின் வளிமண்டலத்தை அடைந்ததை அடுத்து அதனுடனான தொடர்புகளை நாசா இழந்தது. இது அடுத்தடுத்த நாட்களில் எரிந்து சேதமடைந்தது.
- 1999 &ndash; முன்னாள் சோவியத் தன்னாட்சிக் குடியரசு அப்காசியா சியார்சியாவிடம் இருந்து விடுதலை பெற்றது.
- 1999 &ndash; பாகித்தானில் இடம்பெற்ற இராணுவப் புரட்சியில் பெர்வேசு முசாரப் நவாசு செரீபை ஆட்சியில் இருந்து அகற்றி அரசுத்தலைவரானார்.
- 1999 &ndash; உலகின் மக்கள் தொகை 6 பில்லியனை எட்டியது.
- 2000 &ndash; ஏடனில் அமெரிக்காவின் *கோல்* கப்பல் இரண்டு தற்கொலைக் குண்டுகளால் சேதமடைந்தது. 17 மாலுமிகள் கொல்லப்பட்டனர், 39 பேர் உயிரிழந்தனர்.
- 2001 &ndash; அமைதிக்கான நோபல் பரிசு ஐ.நா. பொதுச் செயலர் கோபி அனானுக்கும் ஐக்கிய நாடுகளுக்கும் பகிர்ந்து அளிக்கப்பட்டது.
- 2002 &ndash; பாலியில் இரவு விடுதி ஒன்றில் இடம்பெற்ற குண்டுவெடிப்பில் 202 பேர் கொல்லப்பட்டு 300 பேர் காயமடைந்தனர்.
- 2003 &ndash; பெலாரசில் மனநோய் வைத்தியசாலை ஒன்றில் இடம்பெற்ற தீவிபத்தில் 30 மனநோயாளர் இறந்தனர்.
- 2005 &ndash; சீனாவின் இரண்டாவது மனித விண்வெளிப்பறப்பு விண்கலம் சென்சூ 6 இரண்டு வீரர்களுடன் ஏவப்பட்டது.
- 2017 &ndash; யுனெசுக்கோவில் இருந்து அமெரிக்கா வெளியேறுவதாக அறிவித்தது. தொடர்ந்து இசுரேலும் வெளியேறியது.

## பிறப்புகள்

- 1537 &ndash; ஆறாம் எட்வர்டு, இங்கிலாந்து மன்னர் (இ. 1553)
- 1798 &ndash; முதலாம் பேதுரு, பிரேசில் பேரரசர் (இ. 1834)
- 1811 &ndash; தாமஸ் சி. ஜெர்டன், பிரித்தானிய விலங்கியளாளர், தாவரவியளாளர், மருத்துவர் (இ. 1872)
- 1864 &ndash; காமினி ராய், வங்காளக் கவிஞர், சமூகப் பணியாளர் (இ. 1933)
- 1891 &ndash; இதித் ஸ்டைன், செருமானிய-யூத மெய்யியலாளர் (இ. 1942)
- 1891 &ndash; எஸ். வையாபுரிப்பிள்ளை, தமிழறிஞர், பதிப்பாளர் (இ. 1956)
- 1896 &ndash; எயுஜேனியோ மொண்டாலே, நோபல் பரிசு பெற்ற இத்தாலியக் கவிஞர் (இ. 1981)
- 1906 &ndash; முல்க் ராஜ் ஆனந்த், இந்திய புதின எழுத்தாளர் (இ. 2004)
- 1911 &ndash; விஜய் மேர்ச்சன்ட், இந்தியத் துடுப்பாளர் (இ. 1987)
- 1912 &ndash; நெ. து. சுந்தரவடிவேலு, தமிழகத் தமிழறிஞர், கல்வியாளர் (இ. 1993)
- 1913 &ndash; தம்பையா ஏகாம்பரம், இலங்கைத் தமிழ் அரசியல்வாதி (இ. 1961)
- 1918 &ndash; மு. அ. சிதம்பரம், தமிழகத் தொழிலதிபர் (இ. 2000)
- 1918 &ndash; கே. கே. பிர்லா, இந்தியத் தொழிலதிபர் (இ. 2008)
- 1921 &ndash; ஆர்ட் குலொக்கி, களிமண்ணால் செய்யப்படும் இயங்குபடங்களின் முன்னோடி (இ. 2010)
- 1935 &ndash; சிவ்ராஜ் பாட்டீல், இந்திய அரசியல்வாதி
- 1935 &ndash; லூசியானோ பாவ்ராட்டி, இத்தாலியப் பாடகர், நடிகர் (இ. 2007)
- 1942 &ndash; எஸ். இராமச்சந்திரன், இலங்கையின் மலையக ஓவியர், சிற்பி, எழுத்தாளர் (இ. 2009)
- 1950 &ndash; சென் சூயி-பியான், தாய்வான் அரசியல்வாதி
- 1952 &ndash; யோசப் பொன்னையா, மட்டக்களப்பு கத்தோலிக்க மறைமாவட்டத்தின் முதலாவது ஆயர் (இ. 2025)
- 1968 &ndash; ஹியூ ஜேக்மன், ஆத்திரேலிய நடிகர், பாடகர்
- 1981 &ndash; சினேகா, தென்னிந்தியத் திரைப்பட நடிகை
- 1991 &ndash; அக்சரா ஹாசன், இந்தியத் திரைப்பட நடிகை
- 1992 &ndash; ஜோஷ் ஹட்சர்சன், அமெரிக்க நடிகர்

## இறப்புகள்
- 1845 &ndash; எலிசபெத் ஃபிரை, ஆங்கிலேயத் தாதி, சமூக சேவகர் (பி. 1780)
- 1870 &ndash; ராபர்ட் ஈ. லீ, அமெரிக்க இராணுவத் தளபதி, பொறியியலாளர் (பி. 1807)
- 1914 &ndash; மார்கரெட் ஈ. நைட், அமெரிக்க கண்டுபிடிப்பாளர் (பி. 1838)
- 1946 &ndash; வெ. ப. சுப்பிரமணிய முதலியார், தமிழகக் கால்நடை மருத்துவர், நூலாசிரியர், கவிஞர் (பி. 1857)
- 1967 &ndash; ராம் மனோகர் லோகியா, இந்திய அரசியல்வாதி (பி. 1910)
- 1976 &ndash; ராணி சந்திரா, மலையாளத் திரைப்பட நடிகை (பி. 1949)
- 1979 &ndash; வி. மாணிக்கவாசகம், மலேசிய அரசியல்வாதி (பி. 1926)
- 1993 &ndash; வ. சுப்பையா, தமிழக விடுதலைப் போராட்ட செயற்பாட்டாளர் (பி. 1911)
- 1997 &ndash; ஜான் டென்வர், அமெரிக்கப் பாடகர், நடிகர் (பி. 1943)
- 2011 &ndash; தென்னிசு இரிட்சி, சி நிரலாகக் மொழியைக் கண்டுபிடித்த அமெரிக்கர் (பி. 1941)
- 2013 &ndash; ஜார்ஜ் எர்பிக், அமெரிக்க வானியலாளர் (பி. 1920)

## சிறப்பு நாள்
- கொலம்பசு நாள் (எல் சால்வடோர், உருகுவை, வெனிசுவேலா, பெலீசு, கோஸ்ட்டா ரிக்கா)
- விடுதலை நாள் (எக்குவடோரியல் கினி, எசுப்பானியாவிடம் இருந்து 1968)
- குழந்தைகள் நாள் (பிரேசில்)